CELEX: 
Language: fi
Date: 2013-11-16 00:00:00
Title: 2013/612/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2011

16.11.2013   
            
            
               FI
            
            
               Euroopan unionin virallinen lehti
            
            
               L 308/329
            
         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2011
   (2013/612/EU)
   EUROOPAN PARLAMENTTI, joka
   
               —
            
            
               ottaa huomioon Euroopan GNSS-viraston lopullisen tilinpäätöksen varainhoitovuodelta 2011,
            
         
               —
            
            
               ottaa huomioon tilintarkastustuomioistuimen kertomuksen Euroopan GNSS-viraston tilinpäätöksestä varainhoitovuodelta 2011 sekä viraston vastaukset (1),
            
         
               —
            
            
               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),
            
         
               —
            
            
               ottaa huomioon Euroopan unionin toiminnasta tehdyn sopimuksen 319 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
            
         
               —
            
            
               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,
            
         
               —
            
            
               ottaa huomioon Euroopan GNSS-viraston perustamisesta annetun Euroopan parlamentin ja neuvoston asetuksen (EU) N:o 912/2010 (4) ja erityisesti sen 14 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 77 artiklan ja liitteen VI,
            
         
               —
            
            
               ottaa huomioon talousarvion valvontavaliokunnan mietinnön (A7-0065/2013),
            
         
               1.
            
            
               myöntää Euroopan GNSS-viraston toimitusjohtajalle vastuuvapauden viraston talousarvion toteuttamisesta varainhoitovuonna 2011;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan GNSS-viraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Martin SCHULZ
      
      
         
            Pääsihteeri
         
         Klaus WELLE
      
   
   
      (1)  EUVL C 388, 15.12.2012, s. 208.
   
      (2)  EYVL L 248, 16.9.2002, s. 1.
   
      (3)  EUVL L 298, 26.10.2012, s. 1.
   
      (4)  EUVL L 276, 20.10.2010, s. 11.
   
      (5)  EYVL L 357, 31.12.2002, s. 72.
   
      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2011
      EUROOPAN PARLAMENTTI, joka
      
                  —
               
               
                  ottaa huomioon Euroopan GNSS-viraston lopullisen tilinpäätöksen varainhoitovuodelta 2011,
               
            
                  —
               
               
                  ottaa huomioon tilintarkastustuomioistuimen kertomuksen Euroopan GNSS-viraston tilinpäätöksestä varainhoitovuodelta 2011 sekä viraston vastaukset (1),
               
            
                  —
               
               
                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),
               
            
                  —
               
               
                  ottaa huomioon Euroopan unionin toiminnasta tehdyn sopimuksen 319 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
               
            
                  —
               
               
                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,
               
            
                  —
               
               
                  ottaa huomioon Euroopan GNSS-viraston perustamisesta annetun Euroopan parlamentin ja neuvoston asetuksen (EU) N:o 912/2010 (4) ja erityisesti sen 14 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
               
            
                  —
               
               
                  ottaa huomioon työjärjestyksen 77 artiklan ja liitteen VI,
               
            
                  —
               
               
                  ottaa huomioon talousarvion valvontavaliokunnan mietinnön (A7-0065/2013),
               
            
                  A.
               
               
                  ottaa huomioon, että Euroopan GNSS-virastosta, jäljempänä ’virasto’, tuli taloudellisesti riippumaton vuonna 2006;
               
            
                  B.
               
               
                  ottaa huomioon tilintarkastustuomioistuimen todenneen, että se ei ole voinut saada käsitystä viraston varainvuoden 2007 tilinpäätöksestä;
               
            
                  C.
               
               
                  ottaa huomioon, että tilintarkastustuomioistuin liitti huomioita tarkastuslausumaansa viraston varainhoitovuoden 2008 tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta;
               
            
                  D.
               
               
                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että viraston varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset;
               
            
                  E.
               
               
                  ottaa huomioon, että kertomuksessaan viraston varainhoitovuoden 2010 tilinpäätöksestä tilintarkastustuomioistuin sisällytti lausumaansa huomautuksia varainhoitovuoden 2010 tilien luotettavuudesta;
               
            
                  F.
               
               
                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että viraston varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;
               
            
         Talousarvio- ja varainhallinto
      
      
                  1.
               
               
                  toteaa, että viraston talousarvio varainhoitovuodelle 2011 oli 38 700 000 euroa ja että se koostui unionin tuesta (8 200 000 euroa toimintatukena ja 30 500 000 euroa toimintavaroina), ja panee merkille, että kyse on merkittävästä lisäyksestä edellisvuoteen verrattuna (15 900 000 euroa);
               
            
                  2.
               
               
                  panee huolestuneena merkille, että tilintarkastustuomioistuimen havaintojen mukaan ulkoinen tarkastusyritys toimitti viraston puolesta jälkitarkastuksia kuudennesta tutkimuksen ja kehittämisen puiteohjelmasta aiempina vuosina suoritettujen avustusmaksujen osalta ja näissä tarkastuksissa asetettiin edunsaajien menoilmoitukset useasti kyseenalaiseksi; toteaa, että vuoden 2011 lopussa riidanalaiseksi määräksi arvioitiin noin 1 700 000 euroa, mikä vastaa viittä prosenttia tarkastetuista avustuksista;
               
            
                  3.
               
               
                  panee merkille, että viraston mukaan se peri hallinnoimansa kuudennen tutkimuksen ja kehittämisen puiteohjelman avustussopimukset edeltäjältään Galileo-yhteisyritykseltä, joka oli laatinut yhdessä Euroopan avaruusjärjestön kanssa puiteohjelmaa koskevat sääntönsä hieman erilaisiksi kuin komission säännöt;
               
            
                  4.
               
               
                  toteaa, että kuudennen tutkimuksen ja kehittämisen puiteohjelman jälkitarkastukset saatettiin päätökseen vuonna 2012 ja että tarkastajien loppulausunnon mukaan tarkastukseen valitussa otoksessa ilmoitetut kulut olivat 455 836,66 euroa liian suuret, mikä vastaa 1,4 prosenttia tarkastetuista avustuksista; panee merkille, että virasto aikoo komission kanssa sovittuaan periä takaisin suurimman osan määristä, jotka ulkoiset tarkastajat totesivat virheellisiksi, ja kehottaa virastoa tiedottamaan vastuuvapauden myöntävälle viranomaiselle, onnistuuko se perimään takaisin kiistanalaiset määrät;
               
            
                  5.
               
               
                  pitää valitettavana, että tilintarkastustuomioistuimen kertomuksen mukaan virasto suoritti vuonna 2011 seitsemännestä tutkimuksen ja kehittämisen puiteohjelmasta avustusmaksuja 5 800 000 euroa ja että vaikka virasto tarkistaa edunsaajien (yksityisiä tai julkisia tutkimusorganisaatioita) ilmoittamien menojen kohtuullisuuden, se ei tavallisesti pyydä niiltä todentavaa aineistoa vähentääkseen tukeen oikeuttamattomien menojen riskiä;
               
            
                  6.
               
               
                  toteaa, että viraston mukaan sen kustannusanalyysi perustuu seuraaviin seikkoihin: hanke-ehdotukseen, hankkeen elinkaaren suoritteisiin (neljännesvuosittaiset kertomukset), lopullisiin suoritteisiin ja aiheutuneisiin kustannuksiin, ja siihen, että ehdotuksiin on sisällytetty seikkaperäinen työohjelma sekä toimet, jotka on toteutettava hankkeen tavoitteiden saavuttamiseksi; panee merkille, että edunsaajat laativat hankebudjetin työohjelman toteuttamiseen tarvittavien resurssien perusteella ja että komission tiloissa toimivat asiantuntijat arvioivat ehdotukset ja myöntävät avustukset; panee merkille viraston aikomuksen ottaa käyttöön valvontatoimia, jotka mahdollistavat jatkossa hankekustannusten tehokkaan varmennuksen; kehottaa virastoa tiedottamaan vastuuvapauden myöntävälle viranomaiselle tässä asiassa toteuttamistaan toimista;
               
            
                  7.
               
               
                  kiinnittää viraston huomion tilintarkastustuomioistuimen havaintoon, jonka mukaan yhteensä 4 800 000 euron verran maksuja (22 prosenttia vuoden 2011 mittaan suoritetuista maksuista) suoritettiin varainhoitoasetuksessa säädettyjen määräaikojen jälkeen;
               
            
                  8.
               
               
                  panee merkille, että virasto toteutti vuonna 2011 oman ilmoituksensa mukaan 1 195 maksupyyntöä, joista 140 (11,72 prosenttia) toteutettiin jonkin verran myöhässä, ja että viraston mukaan tietyt suurten määrien siirrot, kuten käyttämättömien varojen siirrot unionille, sekä hyvin monimutkaisiin avustussopimuksiin liittyvät maksut vaikuttivat merkittävästi tarkastuksen tuloksiin, ja että lisäksi viraston pienen koon johdosta loma-aikoina suoritetut maksut saattoivat helposti viivästyä, koska eräillä operatiivisen toiminnan ja hallinnon avainhenkilöille ei ollut nimetty sijaisia; panee merkille, että virasto on ottanut käyttöön parannetut hyväksymiskierrot huhtikuusta 2012 lähtien pyrkimyksenään vähentää maksujen viivästyminen minimiin, ja kehottaa virastoa ilmoittamaan vastuuvapauden myöntävälle viranomaiselle, onko tämä tuottanut odotetut tulokset;
               
            
                  9.
               
               
                  pitää myönteisenä tilintarkastustuomioistuimen toteamusta, että syy, jonka vuoksi se antoi viraston varainhoitovuoden 2010 tilien luotettavuudesta huomautuksia sisältävän lausuman (satelliittinavigointia koskevaan Galileo-ohjelmaan liittyvää aineellista käyttöomaisuutta oli käsitelty kirjanpidossa virheellisesti), oli selvitetty; toteaa tilintarkastustuomioistuimen saaneen vahvistuksen, että kyseiset omaisuuserät ovat nyt komission hallinnassa ja että niitä ei aiota kirjata viraston tileihin; panee merkille, että tilintarkastustuomioistuin katsoo siksi, että huomautukselle ei enää ole perusteita;
               
            
         Palvelukseenotto
      
      
                  10.
               
               
                  panee merkille tilintarkastustuomioistuimen havainnoista, että palvelukseenottomenettelyiden avoimuus on vaarantunut, sillä tarkastettujen henkilöstön valintamenettelyiden yhteydessä ei ollut määritetty pisterajoja, jotka ehdokkaiden oli saavutettava saadakseen kutsun kirjallisiin kokeisiin ja haastatteluihin tai tullakseen merkityksi varallaololuetteloon; arvioi, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;
               
            
                  11.
               
               
                  panee merkille, että viraston mukaan se on tarkistanut valintamenettelyjään ja että vuodesta 2012 lähtien esivalintalautakunta on määrittänyt pisterajat avointa paikkaa koskevan ilmoituksen laatimisvaiheessa ja pisterajat on julkistettu ilmoituksessa; toteaa, että valintalautakunnan asiantuntijat laativat kysymykset ja kirjalliset kokeet sekä avointa paikkaa koskevan ilmoituksen ennen kuin jätetyt hakemukset jaetaan lautakunnan jäsenille;
               
            
                  12.
               
               
                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (6).
               
            
         (1)  EUVL C 388, 15.12.2012, s. 208.
      
         (2)  EYVL L 248, 16.9.2002, s. 1.
      
         (3)  EUVL L 298, 26.10.2012, s. 1.
      
         (4)  EUVL L 276, 20.10.2010, s. 11.
      
         (5)  EYVL L 357, 31.12.2002, s. 72.
      
         (6)  Hyväksytyt tekstit, P7_TA(2013)0134 (katso tämän virallisen lehden sivu 374).